Örökölni végintézkedés vagy törvény alapján lehet hazánkban. Törvényes öröklésre akkor kerül sor, ha az örökhagyó érvényes végintézkedés nélkül hunyt el. Végintézkedéssel az örökhagyó maga dönt a hagyaték sorsáról. Végintézkedés lehet a végrendelet, halál esetére szóló ajándékozás, illetve öröklési szerződés is. Az ezekre vonatkozó általános rendelkezéseket a Polgári Törvénykönyv Hetedik Könyvében találhatóak, akárcsak az érdemtelenségre, a kitagadásra, az ági öröklésre, valamint a hagyatéki terhekért és az örökhagyó tartozásaiért fennálló felelősségre vonatkozó szabályok is. A végintézkedésnek szigorú formai és tartalmi követelményei vannak, így mindenképp érdemes öröklési ügyvédet igénybe venni ahhoz. Ráadásul nem mindegy, hogy az örökség sorsát mikor és milyen formában rendezzük (pl. egy ajándék is beleszámíthat a kötelesrészbe), amelyhez szintén öröklési jogban járatos ügyvéd segítségét érdemes kérni.